tartuNLP/wikipedia-smugri-20251201 huggingface dataset:
Joël Veltman

Joël Veltman (s. 15. tammikuuta 1992 Velsen, Alankomaat) on alankomaalainen jalkapalloilija, joka edustaa Englannin Valioliigan Brighton &amp; Hove Albionia ja Alankomaiden maajoukkuetta. Hän on pelipaikaltaan keskuspuolustaja.
Seuraura.
Veltman aloitti jalkapalloilun kotikaupunkinsa Velsenin VV IJmuidenissa ennen siirtymistä Ajaxiin vuonna 2001. Hän debytoi edustusjoukkueessa 19. elokuuta 2012 Eredivisien ottelussa NEC Nijmegenia vastaan tultuaan vaihdosta Mitchell Dijksin tilalle. Veltman pelasi sarjassa seitsemän ottelua ja voitti Eredivisien mestaruuden, joka oli seuralle kolmas peräkkäinen. Kesäkuussa 2013 Veltman teki joukkueen kanssa kesään 2017 saakka ulottuvan sopimuksen.
Veltman pelasi kauden 2013–2014 edustusjoukkueen lisäksi uudessa reservijoukkueessa Jong Ajaxissa, joka pelasi Jupiler Leaguessa. Hän debytoi myös Mestarien liigassa 22. lokakuuta 2013 alkulohko-ottelussa Celticiä vastaan tultuaan vaihdosta loukkaantuneen Niklas Moisanderin tilalle. Veltman voitti kaudella Eredivisien mestaruuden ja Alankomaiden supercupin. Vuonna 2019 hän voitti kolmannen liigamestaruutensa ja toisen supercupinsa. Hän pelasi 179 Eredivisie-ottelua ja teki niissä kymmenen maalia.
Heinäkuussa 2020 Veltman siirtyi englantilaisseura Brightoniin. Ensimmäisen valioliigamaalinsa hän teki helmikuussa 2021 Crystal Palacea vastaan. Hän pelasi kaudella 2020–2021 Valioliigassa 28 ottelua, joista 25 ottelua avauskokoonpanossa. Hän pelasi kaudella 2021–2022 Valioliigassa 34 ottelua, joista 33 ottelua avauskokoonpanossa, ja teki maalin kauden viimeisessä ottelussa West Ham Unitedia vastaan. Kaudella 2022–2023 hän pelasi 31 valioliigaottelua, joissa 25 kertaa avauksessa, ja teki kauden ainoan maalinsa jälleen West Hamia vastaan. Kaudella 2023–2024 hän pelasi Valioliigassa 27 ottelua, joista avauskokoonpanossa 17 ja teki maalin Newcastlea vastaan toukokuussa. Eurooppa-liigassa hän pelasi kuusi ottelua. Kaudella 2024–2025 hän kärsi loukkaantumisista ja pelasi 21 valioliigaottelua, kahta vaille kaikki avauskokoonpanossa.
Maajoukkueura.
Veltman debytoi Alankomaiden maajoukkueessa 19. marraskuuta 2013 Kolumbiaa vastaan pelaten koko ottelun. Louis van Gaal valitsi hänet kokoonpanoon vuoden 2014 MM-kilpailuihin, joissa hän pääsi pelaamaan vain muutaman minuutin kahdessa ottelussa. Hänet valittiin myös kesälle 2021 siirtyneisiin vuoden 2020 EM-kilpailuihin, joissa hän pääsi ensimmäisessä alkulohko-ottelussa Ukrainaa vastaan loppuhetkiksi vaihdosta kentälle. Tämän jälkeen hän ei ole pelannut maajoukkueessa (tilanne 8.7.2024). Hän on pelannut kaikkiaan 28 maaottelua. Ainoat kaksi maaottelumaaliaan hän on tehnyt kesäkuussa 2017 ystävyysottelussa Norsunluurannikkoa vastaan.
Mitte (kaupunginosa)

Mitte on yksi Berliinin kaupunginosista (). Se sijaitsee samannimisellä hallintoalueella ("Bezirk"). Sananmukaisesti käännettynä "Mitte" tarkoittaa keskipistettä tai keskustaa, ja Berliinin historiallinen keskusta sijaitseekin Mitten kaupunginosan alueella. Kaupunginosaan kuuluvat muun muassa Berliinin synnyinseutu Nikolaiviertel sekä monet kaupungin tunnetuimmista nähtävyyksistä kuten Brandenburgin portti, Unter den Linden, Museosaari ja Alexanderplatz televisiotorneineen.
Mitten historia on käytännössä yhteneväinen koko Berliinin historian kanssa aina 1800-luvulle asti, jolloin kaupunki alkoi nopeasti levitä ympäröiville alueille. Mitte-niminen yksikkö syntyi vuonna 1920 hallintoalueena ("Bezirk"). Kylmän sodan aikana Mitte oli osa Itä-Berliiniä. Vuonna 2001 alkuperäisen Mitten alue muutettiin kaupunginosaksi ("Ortsteil"), joka kuuluu tuolloin laajentuneen, samannimisen hallintoalueen alaisuuteen.
Vuoden 2013 lopussa Mitten kaupunginosan asukasluku oli 85 295, josta 21,9 % ulkomaan kansalaisia. Kaupunginosan pinta-ala on 10,7 km² ja väestötiheys 7 971 asukasta / km².
Åsa

Åsa on ruotsalainen naisen etunimi. Nimi on lainattu islantilaisten tarujen aasa-jumalista, mutta voidaan käsittää myös lyhentymäksi muista Ås- tai As-alkuisista nimistä, kuten Aslög tai Astrid. Nimen teki tunnetuksi erityisesti Henrik Ibsenin vuonna 1867 kirjoittama runonäytelmä Peer Gynt, jossa päähenkilön äiti on nimeltään Åsa.
Suomessa on Digi- ja väestötietoviraston tietojen mukaan ollut vuoden 2019 loppuun mennessä 1 176 Åsa-nimistä henkilöä. Åsan nimipäivä on suomen­ruotsalaisen kalenterin mukaan 13. kesäkuuta.
Jordy Clasie

Jordy Clasie (s. 27. kesäkuuta 1991 Haarlem, Alankomaat) on alankomaalainen jalkapalloilija, joka pelaa Eredivisien AZ Alkmaarissa ja on pelannut myös Alankomaiden maajoukkueessa. Hän on pelipaikaltaan keskikenttäpelaaja. Clasieta on kutsuttu Hollannin Xaviksi ja häntä on verrattu myös Andrea Pirloon.
Ura.
Clasie aloitti jalkapalloilun HFC EDO:ssa ennen siirtymistä Feyenoordiin vuonna 2000. Hän debytoi Eredivisiessä 15. elokuuta 2010 Excelsiorin paidassa Rotterdamin derbyssä Feyenoordia vastaan. Clasie palasi seuraavana vuonna Feyenoordiin ja murtautui avauskokoonpanoon. Kausina 2015–2019 hän kuului Englannin Valioliigassa pelaavan Southamptonin miehistöön mutta pelasi lainalla kauden 2017–2018 belgialaisessa Club Bruggessa ja kauden 2018–2019 Feyenoordissa.
Clasie debytoi Alankomaiden maajoukkueessa 7. syyskuuta 2012 Turkkia vastaan. Hän oli lähellä saada paikan vuoden 2012 EM-kilpailuista, mutta putosi viimeisten joukossa. 31. toukokuuta 2014 Louis van Gaal valitsi hänet kokoonpanoon vuoden 2014 MM-kilpailuihin, joissa hän pääsi vaihtopelaajana kentälle välieräottelussa Argentiinaa vastaan ja pelasi kokonaan voitokkaan pronssiottelun Brasiliaa vastaan. Clasie on pelannut kaikkiaan 17 maaottelua, viimeksi marraskuussa 2016.
Terence Kongolo

Terence Kongolo (s. 14. helmikuuta 1994 Fribourg, Sveitsi) on alankomaalainen jalkapalloilija, joka pelasi viisi kautta Eredivisien Feyenoordissa ja siirtyi ranskalaisseura Monacon kautta Englantiin Huddersfieldin joukkueeseen. Hän on pelannut myös Alankomaiden maajoukkueessa. Hän on pelipaikaltaan keskuspuolustaja.
Kongolo aloitti jalkapalloilun RVV Hillesluisissa ennen siirtymistä Feyenoordiin. Hän debytoi Eredivisiessä 14. huhtikuuta 2012 Excelsioria vastaan. 
Kongolo voitti Alankomaiden paidassa alle 17-vuotiaiden Euroopan-mestaruuden vuonna 2012. Hän debytoi A-maajoukkueessa 17. toukokuuta 2014 Ecuadoria vastaan. 31. toukokuuta 2014 Louis van Gaal valitsi hänet kokoonpanoon vuoden 2014 MM-kilpailuihin.
Itä-Attika

Itä-Attika () eli Itä-Attikan alueyksikkö (Περιφερειακή Ενότητα Ανατολικής Αττικής, "Perifereiakí Enótita Anatolikís Attikís") on yksi Kreikan alueyksiköistä. Se sijaitsee Attikan alueella ja sen hallinnollinen keskus on Pallíni. Alueyksikön pinta-ala on neliökilometriä ja väkiluku (2021).
Alueyksikköön kuuluu sen nimen mukaisesti Attikan itäinen osa Ateenan metropolialueen itälaidalla. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Itä-Attikan prefektuurin (Νομαρχία Ανατολικής Αττικής, "Nomarchía Anatolikís Attikís"). Prefektuuri oli osa suurempaa Attikan prefektuuria.
Kunnat.
Alueyksikkö jakaantuu 13 kuntaan seuraavasti:
Länsi-Attika

Länsi-Attika () eli Länsi-Attikan alueyksikkö () on yksi Kreikan alueyksiköistä. Se sijaitsee Attikan alueella ja sen hallinnollinen keskus on Elefsína. Alueyksikön pinta-ala on neliökilometriä ja väkiluku (2021).
Alueyksikköön kuuluu sen nimen mukaisesti Attikan läntinen osa Ateenan metropolialueen länsipuolella. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Länsi-Attikan prefektuurin (Νομαρχία Δυτικής Αττικής, "Nomarchía Dytikís Attikís"). Prefektuuri oli osa suurempaa Attikan prefektuuria.
Kunnat.
Alueyksikkö jakaantuu viiteen kuntaan seuraavasti:
Pireus (alueyksikkö)

Pireuksen alueyksikkö () on yksi Kreikan alueyksiköistä. Se sijaitsee Attikan alueella ja sen hallinnollinen keskus on Pireus. Alueyksikön pinta-ala on 50,4 neliökilometriä ja väkiluku (2021).
Alueyksikkö käsittää lounaisen osan Ateenan metropolialueesta. Se perustettiin vuoden 2011 alussa Kallikrates-suunnitelman myötä. Tuolloin aiempi Pireuksen prefektuuri lakkautettiin ja jaettiin kahteen alueyksikköön, Pireuksen alueyksikköön ja Saarten alueyksikköön.
Kunnat.
Alueyksikkö jakaantuu viiteen kuntaan seuraavasti:
Euboia (alueyksikkö)

Euboian alueyksikkö () on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Chalkída. Alueyksikön pinta-ala on neliökilometriä ja väkiluku (2021).
Alueyksikkö kattaa Kreikan toiseksi suurimman saaren Euboian sekä eräitä lähisaaria, kuten Skýros. Hallintoalueeseen kuuluu myös 395 neliökilometrin alue Manner-Kreikan puolella. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Euboian prefektuurin (Νομός Εύβοιας, "Nomós Évvoias").
Kunnat.
Alueyksikkö jakaantuu kahdeksaan kuntaan seuraavasti:
Evrytanía

Evrytanía () eli Evrytanían alueyksikkö (Περιφερειακή Ενότητα Ευρυτανίας, "Perifereiakí Enótita Evrytanías") on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Karpenísi. Alueyksikön pinta-ala on neliökilometriä ja väkiluku (2021).
Alueyksikkö sijaitsee Manner-Kreikan keskiosissa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Evrytanían prefektuurin (Νομός Ευρυτανίας, "Nomós Evrytanías").
Kunnat.
Alueyksikkö jakaantuu kahteen kuntaan seuraavasti:
Voikosken rautatieasema

Voikosken rautatieasema () on lakkautettu rautatieliikennepaikka Savon radalla Voikosken kylässä Kouvolassa, entisen Valkealan kunnan alueella.
Vuohijärveen laskevan Voikosken partaalle perustettiin vuonna 1882 kimröökitehdas, josta kehittyi myöhemmin kaasutehdas. Voikoskea myöten kulkevat Mäntyharjun ja Kouvolan (vuoteen 2009 Valkealan) sekä Etelä-Savon ja Kymenlaakson maakuntien (vuoteen 1997 Mikkelin ja Kymen läänien) rajat. Woikosken tehdas sijaitsee Mäntyharjun puolella, kun taas rautatieasema ja pääosa asutuksesta ovat Kouvolan puolella. Syrjäisen sijaintinsa vuoksi Voikoski sai muun muassa oman kirkon vuonna 1937.
Asema avattiin 1. lokakuuta 1889, jolloin myös Savon radan ensimmäinen osuus Kouvolasta Kuopioon otettiin käyttöön, lähelle Woikosken tehdasta. Nykyinen, järjestyksessään kolmas asemarakennus, valmistui vuonna 1919 ja asema-alueen muut ulkorakennukset viimeistään vuonna 1925. Asemarakennus edustaa tyyliltään 1920-luvun klassismin siirtymävaihetta.
Miehitys Voikosken asemalla lopetettiin 1. toukokuuta 1977 ja tavaraliikenne lakkautettiin vuonna 1984. Henkilöliikenteen pysähdykset lakkautettiin 2. kesäkuuta 2002, kun Kouvolasta pohjoiseen suuntautunut taajamajunaliikenne lopetettiin. Liikennepaikka lakkautettiin kokonaisuudessaan 1. kesäkuuta 2003. Osa asema-alueen rakennuksista on nykyisin yksityisomistuksessa.
Chalkidikí (alueyksikkö)

Chalkidikí () eli Chalkidikín alueyksikkö (Περιφερειακή Ενότητα Χαλκιδικής, "Perifereiakí Enótita Chalkidikís") on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Polýgyros. Alueyksikön pinta-ala on neliökilometriä ja väkiluku (2021).
Alueyksikkö kattaa suuren osan Chalkidikín niemimaasta. Niemimaan kolmesta niemestä Kassándra ja Sithonía kuuluvat alueyksikköön kokonaan, mutta Áthoksen niemestä kuuluu alueyksikköön vain sen juuri, sillä pääosa muodostaa itsehallintoalueen, Pyhän Vuoren autonomisen munkkivaltion. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Chalkidikín prefektuurin (Νομός Χαλκιδικής, "Nomós Chalkidikís").
Kunnat.
Alueyksikkö jakaantuu viiteen kuntaan seuraavasti:
Árta (alueyksikkö)

Ártan alueyksikkö () on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Árta. Alueyksikön pinta-ala on neliökilometriä ja väkiluku (2021).
Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Ártan prefektuurin (Νομός Άρτας, "Nomós Ártas").
Kunnat.
Alueyksikkö jakaantuu neljään kuntaan seuraavasti:
Ioánnina (alueyksikkö)

Ioánninan alueyksikkö () on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Ioánnina. Alueyksikön pinta-ala on neliökilometriä ja väkiluku (2021).
Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Ioánninan prefektuurin (Νομός Ιωαννίνων, "Nomós Ioannínon").
Kunnat.
Alueyksikkö jakaantuu kahdeksaan kuntaan seuraavasti:
Préveza (alueyksikkö)

Prévezan alueyksikkö () on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Préveza. Alueyksikön pinta-ala on neliökilometriä ja väkiluku (2021).
Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Prévezan prefektuurin (Νομός Πρέβεζας, "Nomós Prévezas").
Kunnat.
Alueyksikkö jakaantuu kolmeen kuntaan seuraavasti:
Thesprotia

Thesprotia () eli Thesprotian alueyksikkö (Περιφερειακή Ενότητα Θεσπρωτίας, "Perifereiakí Enótita Thesprotías") on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Igoumenítsa. Alueyksikön pinta-ala on neliökilometriä ja väkiluku (2021).
Alueyksikkö sijaitsee läntisessä Manner-Kreikassa ja käsittää Epeiroksen luoteisosan. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Thesprotian prefektuurin (Νομός Θεσπρωτίας, "Nomós Thesprotías").
Kunnat.
Alueyksikkö jakaantuu kolmeen kuntaan seuraavasti:
Historia.
Antiikki.
Antiikin aikana Thesprotiaa asutti thesprotien heimo, joka oli yksi Epeiroksen kolmesta merkittävimmästä heimosta khaonien ja molossien ohella. Thesprotiaan luettiin usein myös Kassope ja Kassopian alue eli nykyisen Thesprotian alueyksikön lisäksi myös Prévezan alueyksikön alue. Roomalaisella kaudella Thesprotiassa sijaitsi Epeiroksen keskus Nikopolis.
Jiaxing

Jiaxing () on prefektuuritason kaupunki Kiinan Zhejiangin maakunnan pohjoisosassa. Kaupunki sijaitsee Keisarinkanavan rannalla Hangzhoun koillispuolella. Jiaxingin länsipuoella sijaitsee Huzhou ja koillispuolella se rajoittuu Shanghaihin. Kaupungissa oli vuonna 2010 1 201 900 asukasta. 
Talous.
Jiaxing on merkittävä tekstiiliteollisuuden keskittymä ja se on yksi maailman suurimmista nahasta valmistettujen tavaroiden valmistaja. Kaupungissa on myös kemianteollisuuden ja elektroniikka-alan yrityksiä. 
Jiaxing on merkittävä energiantuottaja. Ensimmäinen kokonaan Kiinassa suunniteltu ydinvoimala, Qinshanin ydinvoimala ja rakenteilla oleva Fangjiashanin ydinvoimala sijaitsevat kaupungin alueella. 
Liikenne.
Jiaxingissa on kaksi rautatieasemaa: Shanghai-Kunming-radan varrella sijaitseva Jiaxingin rautatieasema ja Jiaxingin eteläinen rautatieasema, joka sijaitsee Shanghain ja Hangzhoun välisen suurnopeusradan varrella.
Jiaxingiin on suunniteltu (nyt ilmeisesti hyllytetyn) Shanghain ja Hangzhoun välisen maglev-junayhteyden asemaa. 
Jiaxingissa sijaitsevaa ilmavoimien tukikohtaa ollaan muutamassa siviilikäyttöiseksi lentoasemaksi.
Yellow House

”Yellow House” on suomalaisen Softengine-yhtyeen kappale, joka julkaistiin yhtyeen toisena singlenä 13. kesäkuuta 2014. Ensisoittonsa kappale kuitenkin sai jo 12. kesäkuuta YleX-kanavan "Uuden musiikin aamuvuorossa", kun toimittaja Pirita Pykäläinen soitti sen ohjelmassa. Unelmien tavoittelemisesta ja niiden toteuttamisesta kertovan kappaleen on säveltänyt yhtyeen laulaja-kitaristi Topi Latukka ja sanoittanut Latukan lisäksi Henri Takala.
Kappaleessa kuultava riffi on koottu Topi Latukan tyttöystävän laulamista äänistä. Riffi äänitettiin alun perin kappaleen demoversiolle, mutta sittemmin se päätettiin jättää myös lopulliseen versioon.
Singlen julkaisupäivänä kappaleesta julkaistiin lyriikkavideo, jonka yhtye on tehnyt itse. Virallinen musiikkivideo kappaleesta julkaistaan myöhemmin.
Luettelo televisiosarjan Under the Dome jaksoista

Tämä on luettelo televisiosarjan Under the Dome jaksoista.
"Under the Dome" on yhdysvaltalainen scifisarja, joka perustuu Stephen Kingin romaaniin Kuvun alla ("Under the Dome"). Sarjan esitti Yhdysvalloissa CBS, joka 31. elokuuta 2015 ilmoitti peruuttaneensa sarjan päättäen sen kolmanteen tuotantokauteen. Suomessa sarjan esitti Nelonen.
Yleiskatsaus.
&lt;onlyinclude&gt;&lt;/onlyinclude&gt;
Martti Pöyhönen

Martti Vilho Pöyhönen (2. helmikuuta 1926 Lievestuore, Laukaa – 27. heinäkuuta 2001) oli suomalainen opettaja ja kirjailija.
Pöyhönen pääsi ylioppilaaksi 1945 ja opiskeli Helsingin yliopistossa. Hän työskenteli matematiikan ja luonnontieteiden opettajana muun muassa Pieksämäellä, Savonlinnassa ja Lievestuoreella.
Pöyhösen esikoisteos, romaani "Nuoria ihmisiä", kertoi sodanjälkeisestä opiskelijaelämästä Helsingissä. Romaanissa "Ihmekasvi" Helsingissä virkamiehenä toiminut Heikki Niemelä palaa kotiseudulleen perustaen kauppapuutarhan. Humoristinen romaani "Suvilumet" taas sijoittui 1930-luvulle ja siinä kuvattiin kartanonisäntä Jaakko Räiskäsen ja opettaja ja osuuskassanhoitaja Jussi Niemelän välistä kamppailua suomalaisella maaseutupaikkakunnalla.
Loco de Amor

Loco de Amor (suom. "hullu rakkaus") on Juanesin kuudes studioalbumi, joka julkaistiin 11. maaliskuuta 2014.
Albumi nousi Yhdysvalloissa Billboard 200 -listan sijalle 36.
Eero Lähdesmäki

Eero Matias Lähdesmäki (18. syyskuuta 1914 Ylistaro – 14. lokakuuta 1941 Tsalkki–Suojärvi-tie) oli suomalainen seiväshyppääjä, ammatiltaan poliisi. Eero Lähdesmäen serkkuja olivat painijat Kalervo ja Veikko Rauhala.
Ura.
Eero Lähdesmäki aloitti aktiivisen urheilu-uransa 20-vuotiaana Kurikan Reinikan veljessarjan – Frans, Aatto ja Aulis Reinikan – innoittamana. Ensimmäisen kilpailuvuoden 1935 tulos oli 315 cm. Silloinen seura oli kotipaikkakuntansa Ylistaron Kilpa-Veljet. Seuraavana vuonna 1936 yhdessä Aulis Reinikan kanssa kilpaillessaan kehitys oli nopeaa ja tulosparannus oli merkittävä eli vuoden paras 370 cm. Vuonna 1937 Lähdesmäki oli jo Suomen seiväshyppyparhaimmistoa tuloksen ollessa 390,5 cm. Samana vuonna hänellä oli ensimmäiset maaottelunsa.
Vuodesta 1938 vuoteen 1940 Eero Lähdesmäki oli Suomen parhaimpia seiväshyppääjiä, ja tavoitteena sittemmin pitämättä jääneet vuoden 1940 kotiolympialaiset. Kovina kilpakumppaneina olivat kotimaakuntansa kurikkalainen Aulis Reinikka ja Lähdesmäen poliisiammatin mukanaan tuoman uuden kotipaikan Kemin ja uuden seuran Kemin Kunnon Veikko Kairento. Juoksunopeuden parannuttua Lähdesmäen tulokset ja saavutukset paranivat merkittävästi. Hän saavutti näinä kolmena vuotena mestaruuden vuonna 1938 ja hopeaa Reinikan jälkeen vuosina 1939 ja 1940. 
Urheilu-uran päätepisteenä ja erinomaisena päätöksenä olivat syyskuun 1940 kolmimaaottelun Suomi–Ruotsi–Saksa lajivoitto tuloksella 400 cm sekä Budapestissä Unkari–Suomi-maaottelussa saavutettu ennätys 416 cm. Tulos 416 oli sen vuoden Euroopan tilaston neljänneksi paras tulos – edellä vain venäläisiä hyppääjiä. Maaotteluita kertyi kaikkiaan viisi. Lähdesmäki paransi seiväshypyn Suomen ennätystä vuosina 1939–1940 409:stä 416:een. Tulos säilyi Suomen ennätyksenä kesään 1947, jolloin tuleva olympiahopeamitalisti Erkki Kataja rikkoi sen. 
Kesällä 1941 Lähdesmäki ylitti vielä tasan neljä metriä, mutta kesäkuussa alkanut Jatkosota lopetti urheilutoiminnan. Lähdesmäki toimi Jatkosodan aikaan sotapoliisina ja oli palaamassa lokakuussa lomalle, kun hän putosi sotilaita lomalle kuljettaneen kuorma-auton lavalta pyörien alle, kun auto paiskautui kolarissa kivikkoon.
Soe Tjen Marching

Soe Tjen Marching (s. 23. huhtikuuta 1971 Surabaya) on indonesialainen säveltäjä. Hän asuu nykyään sekä Indonesiassa että Isossa-Britanniassa. Hän opiskeli alun perin viulunsoittoa ja sitten Slamet Abdul Sjukurin johdolla myös sävellystä. Hän täydensi sävellysopintojaan John Cousinin johdolla Canterburyn yliopistossa Uudessa-Seelannissa vuosina 1993–1994. Myöhemmin Marching opiskeli Monash-yliopistossa Australiassa, jossa hän sai filosofian tohtorin arvon Aasian tutkimuksessa ja naistutkimuksessa vuonna 2003.
Marchingin musiikkia on esitetty Indonesian lisäksi Saksassa, Japanissa ja Uudessa-Seelannissa. Hän on myös esiintynyt viulistina Surabayan sinfoniaorkesterin kanssa ja lisäksi julkaissut muun muassa esseitä, runoja ja novelleja. Marchingin sävellystuotanto koostuu pääasiassa kamarimusiikki- ja pianoteoksista.
Jessica Lindfors

Jessica Lindfors (o.s. Hartikainen) (s. 24. kesäkuuta 1977 Espoo) on suomalainen yleisurheilija, joka kilpaili aktiiviurallaan pääasiassa pikajuoksussa, pituushypyssä ja kolmiloikassa. Hänen seuransa oli Espoon Tapiot. Hänen valmentajinaan toimivat Lasse Hartikainen (1983–1993), Lassi Korhonen (1993–1997), Harri M. Hakkarainen (1997–1999) ja Joachim Barthold (1999–2004). 
Jessica Lindfors voitti kolmiloikassa 16-vuotiaiden Suomen mestaruuden Jalasjärvellä vuonna 1993 ja 19-vuotiaiden mestaruuden Pieksämäellä 1995. Mestaruuksien lisäksi kolmiloikkapaikalta tuli 18-vuotiaiden hopea vuonna 1994, 19-vuotiaiden hopea vuonna 1996, 22-vuotiaiden hopea vuonna 1997 ja pronssi samasta sarjasta vuonna 1999. Lisäksi Lindforsin palkintokaapista löytyy 16-vuotiaiden 4 × 100 metrin viestikulta vuodelta 1992 ja seuraavalta vuodelta hopea. Vuodelta 1992 on myös 16-vuotiaiden tyttöjen SM-pronssi 4 × 300 metrin viestistä. Pituushypyssä Lindforsin paras suoritus junioreiden SM-tasolla oli 22-vuotiaiden sarjan kuudes tila vuonna 1997.
Viimeiset kisansa Lindfors kilpaili kaudella 2004.
Carl Emil Cedercreutz

Carl Emil Cedercreutz (2. toukokuuta 1806 Pori – 10. helmikuuta 1869 Pietari) oli suomalainen juristi, vapaaherra ja senaattori, joka kuului aateliseen Cedercreutz-sukuun. Hän työskenteli muun muassa Turun ja Viipurin hovioikeuksissa sekä Suomen valtiosihteerinviraston arkistonhoitajana Pietarissa. Cedercreutz oli Senaatin oikeusosaston jäsen vuosina 1856–1857, josta hän siirtyi Pietarissa toimineeseen Suomen asiain komiteaan. Vuosina 1854–1856 Cedercreutz oli Mikkelin läänin kuvernöörinä. Hovioikeudenneuvoksen arvonimi hänelle myönnettiin 1854.
Perhe.
Cedercreutzin isä oli Ruotsista vuonna 1801 muuttanut Köyliönkartanon isäntä ja hovijahtimestari Axel Reinhold Cedercreutz, jolta Carl Emil peri kartanon hallintaansa tämän kuoltua 1859. Hänen veljensä oli kenraalimajuri ja valtiopäivämies Johan Axel Cedercreutz, joka toimi muun muassa Turun ja Porin läänin kuvernöörinä. Carl Emil Cedercreutz avioitui vuonna 1844 viipurilaisen Emilia Hackmanin kanssa.
Heidän poikansa, lääkäri Emil Waldemar Cedercreutz tunnettiin kirjailija Nanny Cedercreutzin puolisona. Tytär Sofia Maria Cedercreutz puolestaan avioitui vuonna 1868 Ateenassa amiraali Johan von Kraemerin kanssa.
Suomen valtiosihteerinvirasto

Suomen valtiosihteerinvirasto oli vuosina 1826–1918 autonomisen Suomen suuriruhtinaskunnan edustajana Pietarissa toiminut virasto. Sen päällikkönä oli ministerivaltiosihteeri (vuoteen 1834 valtiosihteeri), joka oli korkein suomalainen viranomainen Venäjän keisarin luona. Virastoa kutsuttiin myös Hänen Majesteettinsa Keisarin Suomen kansliaksi. Valtiosihteerinviraston edeltäjänä toimi vuosina 1811–1826 Suomen asiain komitea.
Valtiosihteerinviraston yhteydessä toimivat Suomen passivirasto ja Helsingin keisarillisen yliopiston kanslerinvirasto. Passivirasto valvoi suomalaisten matkustamista Venäjälle ja hoiti Venäjällä pysyvästi asuneiden Suomen suuriruhtinaskunnan alamaisten asioita. Se perustettiin vuonna 1819 Suomen passitoimistona, ja oli vuodesta 1848 valtiosihteerinviraston alainen erillinen virasto.
Suomen itsenäistymisen jälkeen viimeisestä ministerivaltiosihteeristä Carl Enckellistä tuli Suomen diplomaattinen edustaja Pietarissa. Valtiosihteerinvirasto ja Suomen passivirasto lakkautettiin virallisesti asetuksella 1. heinäkuuta 1918 alkaen.
Valtiosihteerinviraston talo.
Valtiosihteerinvirasto toimi Pietarissa osoitteessa Jekateringofski Prospekt 39 (kadun nykyinen nimi on Prospekt Rimskogo-Korsakova). Talo oli hankittu Suomen asiain komitean käyttöön vuonna 1813. Se oli rakennettu vuosina 1808–1810 N. Semjonovin kaupunkitaloksi, ja sitä laajennettiin vuonna 1845 arkkitehti Harald von Bossen suunnitelman mukaan sekä vielä uudelleen vuonna 1908. Suomen itsenäistyttyä rakennuksessa toimi muun muassa Suomen Pietarin-pääkonsulaatti vuosina 1923–1938. Suomen valtio myi talon Neuvostoliitolle 1,4 miljoonalla ruplalla vuonna 1954.
Richard Baer

Richard Baer (9. syyskuuta 1911 - 17. kesäkuuta 1963) oli Auschwitzin keskitysleirin kolmas ja viimeinen komendantti. Hän toimi virassaan maaliskuusta 1944 helmikuuhun 1945 asti. Lokakuussa 1960 hänestä annettiin pidätysmääräys ja metsurina työskennellyt Baer löydettiin Hampurin läheltä nimellä Karl Egon Neumann. Hän kuoli sydänkohtaukseen tutkintavankeudessa.
Otto-Iivari Meurmanin puisto

Otto-Iivari Meurmanin puisto Helsingin Käpylässä on sekä yleinen puisto että viereisen peruskoulun piha. Noin 1,2 hehtaarin laajuista puistoa rajaavat Pohjolankatu ja Kullervonkatu. Käpylän pelastusasema sijaitsee puiston kaakkoispuolella. Puisto on nimetty asemakaavaopin professorin Otto-Iivari Meurmanin mukaan.
Käpylän vanhassa keskustassa olevan puiston ympäristön talot on rakennettu 1950-luvulla. Huonoon kuntoon päässyt puisto kunnostettiin 2000-luvun ensimmäisen vuosikymmenen puolivälissä ympäristöönsä soveltuvaan henkeen, kunnostus valmistui 2005. Puisto palkittiin kunniamaininnalla Vuoden ympäristörakenne -kilpailussa vuonna 2007. Peruskorjauksen suunnittelusta vastasivat Matti Liski ja Tiina Perälä maisema-arkkitehtitoimisto Näkymästä.
Puisto jakaantuu useaan osaan. Koilliskulmassa on männikköinen mäki. Lounaiskulmassa lähinnä Pohjolankadun ja Kullervonkadun risteystä on laaja nurmikenttä. Koulurakennuksen eteläpuolella on puiston leikkikenttä ja kaakossa ovat 1960-luvulla rakennetut pallokentät, joita peruskorjauksessa pienennettiin. Nurmikentän ja pallokenttien välissä on puistolle puutarhamaisen ilmeen antava perenna-alue.
Chloe Bennet

Chloe Bennet (s. 18. huhtikuuta 1992 Chicago), syntymänimeltään Chloe Wang, on yhdysvaltalainen näyttelijä ja entinen laulaja. Hänet tunnetaan roolistaan Daisy Johnsonina (aiemmalta nimeltään Skye) televisiosarjassa "S.H.I.E.L.D. Agentit" (2013–2020).
Elämäkerta.
Chloe Wang kasvoi Chicagossa kuuden veljen rinnalla. Hänen isänsä on kotoisin Kiinasta ja työskentelee pankkialalla, äiti on yhdysvaltalainen lääkäri. Jo nuorena hän oli innostunut esiintymisestä, otti laulutunteja ja harjoitteli improvisaatiota Second Cityn nuorisoteatterissa. High schoolin toisen luokan jälkeen hän lähti 15-vuotiaana Kiinaan tavoittelemaan poplaulajan uraa – levy-yhtiön tavoitteena oli päästä Kiinan-markkinoille kiinalaistaustaisen yhdysvaltalaislaulajan avulla. Hän asui Shanghaissa isoäitinsä luona opiskellen mandariinikiinaa ja tanssimista.
Chloe Wangin debyyttisingle ”Uh Oh” julkaistiin sekä englanniksi että kiinaksi, mutta runsaan puolentoista vuoden jälkeen hän päätti palata Kiinasta takaisin Yhdysvaltoihin. Hän teki Los Angelesissa sopimuksen näyttelijöitä välittävän CAA-agenttitoimiston kanssa ja alkoi käydä roolitustilaisuuksissa. 
Alkuperäisen nimensä sijaan hän päätyi ottamaan käyttöön nimen Chloe Bennet – Bennet on hänen isänsä etunimi. Nimenvaihdon syyksi Chloe on kertonut Hollywoodin suhtautumisen amerikanaasialaisia kohtaan. Pian sen jälkeen hän sai ensimmäisen isomman roolinsa "Nashville"-televisiosarjasta.
Joulukuussa 2012 Bennet valittiin yhteen pääosista Marvelin ja ABC:n televisiosarjassa "S.H.I.E.L.D. Agentit". Bennetin roolihenkilö Skye on ”haktivisti”, joka liittyy uutena tulokkaana Phil Coulsonin johtamaan S.H.I.E.L.D.-tiimiin. Skyen tausta on sarjan alussa mysteeri, kunnes toisella tuotantokaudella hänen syntymänimekseen paljastui Daisy Johnson. Sarjaa alettiin esittää Yhdysvalloissa syksyllä 2013. Bennet haki alun perin Jemma Simmonsin rooliin, johon kuitenkin valittiin Elizabeth Henstridge.
Bennet oli yhden päähahmon äänenä "Powerpuff Girls" -sarjan pilottijaksossa, mutta vetäytyi roolista aikataulusyiden johdosta kun pilottijakso oli tehtävä uudestaan.
Kesäampumahiihdon maailmanmestaruuskilpailut 2014

Kesäampumahiihdon maailmanmestaruuskilpailut 2014 järjestettiin 21.-24.8.2014 Venäjän Tjumenissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.
Kilpailuohjelma.
Ohjelmassa oli 5 kilpailutapahtumaa. Kilpailut eivät vaikuttaneet maailmancupiin.
Keisarinmänty

Keisarinmänty on Hämeenlinnassa Pikku-Parolassa sijaitseva rauhoitettu mänty. Puun iäksi on arvioitu jopa 400 vuotta ja se on rungon paksuudella mitattuna Suomen suurin metsämänty. Puun ympärysmitta on 548 senttimetriä.
Dendrologian Seuran tietojen mukaan puun ympärysmitta 0,7 metrin korkeudelta on 496 senttimetriä, latvuksen halkaisija on mittaussuunnasta riippuen 17–20 metriä ja männyn korkeus on 11,5 metriä.
Perimätiedon mukaan Parolannummen kentällä joukkoja katselmoineet Ruotsin kuninkaat Kustaa III ja Kustaa IV Aadolf ovat aterioineet puun varjossa ja tällä perusteella puuta alettiin kutsua "Kuninkaanmännyksi". Kustaa III kävi Parolannummella kesäkuussa 1783 ja Kustaa IV Aadolf kesällä 1802. Suomen sodan aikana 1808 kerrotaan erään rakuunan piilottaneen yksikkönsä lipun puussa olleeseen koloon ja tämän vuoksi puuta kutsuttiin myös "Rakuunanmännyksi".
Nykyisen nimensä puu sai 1800-luvulla kun Venäjän keisarit Aleksanteri I ja Aleksanteri II ruokailivat Parolassa käydessään puun juurella. Aleksanteri I kävi Parolassa 1819 ja Aleksanteri II 29. heinäkuuta 1863. Aleksanteri II:n vierailun aikana puun juurella pidettiin suuret juhlat ja samalla mänty sai nimensä.
Pikku-Parolassa sijainneen Kiltin tilan isäntä Väinö Kiltti teki 1900-luvun alussa puun ympärille suoja-aidan. Puu rauhoitettiin 1957.
Kesäampumahiihdon maailmanmestaruuskilpailut 2013

Kesäampumahiihdon maailmanmestaruuskilpailut 2013 järjestettiin 18.-21.7.2013 Italian Forni Avoltrissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.
Kilpailuohjelma.
Ohjelmassa oli 5 kilpailutapahtumaa. Kilpailut eivät vaikuttaneet maailmancupiin.
2,4-tolueenidiamiini

2,4-Tolueenidiamiini eli 2,4-diaminotolueeni (C7H10N2) on aromaattinen amiini. Yhdistettä käytetään polymeerien ja väriaineiden valmistuksessa. 2,4-Tolueenidiamiinin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-tolueenidiamiinit.
Ominaisuudet.
2,4-Tolueenidiamiini on huoneenlämpötilassa valkoista kiteistä ainetta. Yhdiste liukenee veteen ja erityisen hyvin kuumaan veteen. Veden lisäksi myös orgaaniset liuottimet kuten etanoli, asetoni ja dietyylieetteri liuottavat 2,4-tolueenidiamiinia. Yhdisteen reaktiot ovat tyypillisiä aromaattisille amiineille, esimerkiksi hapot muodostavat sen kanssa reagoidessaan suolan.
Valmistus ja käyttö.
2,4-Tolueenidiamiinia syntetisoidaan pelkistämällä 2,4-dinitrotolueenia vedyn avulla. Katalyyttinä prosessissa käytetään Raney-nikkeliä, johon on voitu lisätä myös muita siirtymämetalleja, kuten rautaa, kobolttia tai kuparia. Reaktiossa muodostuva tuote puhdistetaan tislaamalla.
Suurin 2,4-tolueenidiamiinin käyttökohde on tolueenidi-isosyanaatin valmistus reaktiolla fosgeenin kanssa. Tätä yhdistettä käytetään uretaanipolymeerien valmistuksessa. Yhdisteestä voidaan valmistaa myös ureajohdannaisia, väriaineita ja hydraulisia nesteitä. Lisäksi yhdistettä voidaan käyttää lisäaineena eetterihartseissa ja hiusväreissä.
Myrkyllisyys.
2,4-Tolueenidiamiini ärsyttää hengitysteitä, ihoa ja silmiä. Aineelle altistumisesta voi aiheuttaa yskää, kurkkukipua, vaikeutunutta hengitystä ja methemoglobiinin muodostumista, joka johtaa ihon sinistymiseen. Yhdiste on karsinogeeninen.
Melvin

Melvin on pääasiassa englanninkielisissä maissa esiintyvä miehen etunimi, joka Skotlannissa esiintyy myös sukunimenä.
Suomessa nimi Melvin on Digi- ja väestötietoviraston tietojen mukaan annettu kesäkuuhun 2025 mennessä noin 480 henkilölle, joista suurin osa on syntynyt vuoden 2000 jälkeen. Vuodesta 2015 lähtien Melvinin nimipäivä on suomen­ruotsalaisen kalenterin mukaan 14. kesäkuuta.
Nimen alkuperä.
Alkuperältään Melvin on mies­puolinen vastine naisen­nimille Malvina, joka esiintyy myös muodossa Melvina, Saksassa myös Malwine. Nimen Malvina alku­perästä on useita selityksiä. Sen on arveltu johtuvan muinais­germaanisista sanoista "mahal" ja "wini", jolloin se merkitsisi "oikeuden ystävää". Toisen selityksen mukaan nimi on alkujaan kelttiläinen ja perustuu gaelin kielen sanaan "maolmhin", joka merkitsee "sileää otsaa" tai "pehmeää lunta".
Natura (Non Facit Saltus)

Natura (Non Facit Saltus) on kuvanveistäjä Kimmo Kaivannon ympäristötaideteos, joka julkistettiin vuonna 1991 sijaintipaikallaan SOK-yhtymän pääkonttorin Ässäkeskuksen sisäpihalla Helsingin Vallilassa. Teos purettiin maaliskuussa 2022 alueen peruskorjauksen vuoksi, mutta siitä tehtiin rekonstruktio samalle paikalle.
Taideteoksen nimi ”Natura (Non Facit Saltus)” viittaa siihen, ettei luonto kehity yhtäkkiä hyppäyksittäin. Teokseen kuuluu kolme tasaisesta teräsbetonipinnasta asteittain kohoavaa kumparetta: ensimmäinen on pullistuma, toinen on murtanut betonin rikki ja kolmannesta työntyy kasveja. Teoksen sävy on ironinen ja kuvaa sitä miten luonto voittaa vastukset. Teoksen muodot ja geometrinen toimistorakennuksen sisäpiha muodostavat kontrastin. Taideteoksen materiaalit ovat teräsbetoni ja marjatuomipihlajat. Teos on aidattu matalalla ketjuaidalla.
Arto Seppälä (kirjailija)

Arto Seppälä, nimimerkki "Eino Vino" (s. 5. marraskuuta 1936 Ulvila) on suomalainen kirjailija, jonka tuotantoon kuuluu romaaneja, näytelmiä, esseitä ja aforismeja.
Seppälä toimi 1959–1967 Aamulehden uutistoimittajana ja 1967–1987 kulttuuritoimittajana, kunnes jäi vapaaksi kirjailijaksi. Hän mainitsee esikuvikseen Pentti Haanpään, Antti Hyryn, Martti Joenpolven, Maria Jotunin ja Mirkka Rekolan. Seppälän esikoisromaani oli 1961 ilmestynyt humoristinen kansankuvaus "Kukkopojat".
Vuonna 1969 ilmestynyt nuortenromaani "Minäminä ja Koistinen" kertoo aikuistuvien nuorten maailmasta ja sai hyvän vastaanoton. Toisesta nuortenromaanistaan "Kättä päälle, Vasco da Gama" Seppälä sai valtion kirjallisuuspalkinnon 1979.
Jatkosodan rintamakarkurista kertovaa pienoisromaania "Pohjantähti on aina pohjoisessa" (1974) on esitetty myös monologinäytelmänä "Pruuno Karppisen sota ja rauha". Seppälän esitetyin näytelmä on "Viisi naista kappelissa", jota on Tampereen Työväen Teatterin kantaesityksen 1979 jälkeen esitetty noin 70 suomalaisella näyttämöllä ja joka on käännetty noin kymmenelle kielelle. Se oli ensimmäinen ammattilaisten esittämä suomalainen näytelmä off-Broadwaylla.
Seppälän varttuneella iällä julkaisemat aforismikokoelmat "Aika on oravanhammas" (1992) ja "Unet kuin rakkaus" (1999) saivat hyviä arvosteluja. Hän sai aforistiikastaan Samuli Paronen -palkinnon 2010.
Seppälä toimi Hämeen läänin ohjaavana läänintaiteilijana 1987. Hän on opettanut myös Kriittisessä korkeakoulussa, Oriveden opistossa ja Tampereen yliopiston draamastudiossa.
Esoteric Warfare

Esoteric Warfare on black metal -yhtye Mayhemin viides studioalbumi, joka julkaistiin kesäkuussa 2014. Albumi on yhtyeen ensimmäinen, jolla mukana soittaa kitaristi Teloch.
Albumi nousi Suomen virallisen listan sijalle 32.
Lavamäki

Lavamäki on Ruskon pohjoisosassa sijaitseva kylä, jonka asutus on keskittynyt Vähäjokeen laskevan Haaraojan laakson ympärille. Lavamäki on aiemmin kuulunut Vahtoon, jonka toiseksi pohjoisin osa se oli.
Jokilaaksossa sijaitsee asutuksen ympäröimiä peltoja, joista koilliseen taas kohoaa Ruskon kunnan korkein kohta "Lavamäki". Täällä sijaitsee myös Lavamäen näköalapaikka. Kylästä länteen ja pohjoiseen sijaitsee laajoja suoalueita: lännessä Kangenmiekka ja pohjoisessa Kurjenrahkan kansallispuistoon kuuluva Vajosuo.
Rakennuskanta.
Lavamäestä alkoi muodostua Vahdon toinen kuntakeskus 1910-luvulla. Kylässä on sijainnut ylä- ja alakoulu sekä osuuskauppa; kyläkeskus valmistui lopulliseen muotoonsa 1930-luvulle tultaessa. Palvelut alkoivat kuitenkin vähentyä 1960- ja 1970-lukujen vaihteessa, jolloin lakkautettiin sekä osuuskauppa että kansakoulut.
Parhaiten Lavamäki tunnettaneen kylätalostaan, joka on entinen rukoushuone. Rakennus rakennettiin vuonna 1908, ja sitä käytettiin alkuperäiseen tarkoitukseensa 1970-luvulle asti. Kylässä on lisäksi säilynyt useita 1880- ja 1920-luvuilta peräisin olevia asuinrakennuksia.
Historia.
Lavamäen kylä asutettiin Vahdon kylistä viimeisenä. Ensimmäinen maininta Lavamäen asutuksesta on 1760-luvulta, jolloin siellä mainitaan sijainneen Hakala-niminen uudistila. Alun perin Lavamäki ja sen vieressä sijaitseva Järvijoki tunnettiin "Vahdon korpikulmana", joka oli alueen nimenä vielä 1910-luvulla.
Lavamäessä sijaitsi vielä 1800-luvulla yhteismetsiä, joihin oli nautintaoikeus paitsi vahtolaisilla myös naapuripitäjien asukkailla. Tämän lisäksi valtiolla oli alueella myös omat kruununmetsänsä. Poikkeuksellisten maanomistusolojen takia Lavamäki säilyi pitkään asuttamattomana, vaikka sen metsiä ja niittyjä hyödynnettiinkin. Tämän johdosta Lavamäessä oli vielä 1950-luvulla useiden eri lähikuntien enklaaveja.
Lavamäkeen on kaavoitettu viime vuosikymmeninä uusia tontteja, mutta kylän kunnallisia palveluita ei juurikaan ole enää kehitetty. Kyläyhdistyksen toiminta on kylläkin ollut edelleen aktiivista.
Mosquito (jalkapalloilija)

Thiago Rodrigues da Silva tunnetaan paremmin taiteilijanimellä Mosquito (s. 6. tammikuuta 1996), on brasilialainen jalkapalloilija, joka edustaa Espanjan Segunda Divisiónissa pelaavaa UE Llagosteraa. 174 senttimetriä pitkä Mosquito on pelipaikaltaan keskushyökkääjä. 
Hän on pelannut myös Brasilian alle 17-vuotiaiden maajoukkueessa, jonka riveissä hän teki neljä maalia vuoden 2013 alle 17-vuotiaiden MM-kisoissa. Brasilia putosi puolivälierissä rangaistuspotkukilpailussa Meksikolle. 
UE Llagosteran lisäksi Mosquito on pelannut myös kotimaansa Série A:n Atlético Paranaensessa ja Club de Regatas Vasco da Gamassa.
Mosquiton ja muiden nuorten brasilialaisjalkapalloilijoiden elämää kuvattiin Ylellä kesäkuussa 2014 näytetyssä "Mata mata - unelmien jalkapallo"-dokumentissa.
Kawhi Leonard

Kawhi Anthony Leonard (s. 29. kesäkuuta 1991 Los Angeles, Kalifornia) on yhdysvaltalainen koripalloilija, pelipaikaltaan pieni laitahyökkääjä. Hän edustaa NBA-liigassa pelaavaa Los Angeles Clippersiä.
Leonard oli vuoden 15. varaus.
Kaudella 2013–2014 Leonard voitti San Antonio Spursissa NBA:n mestaruuden. Hänet valittiin myös . Vuosina 2015 ja 2016 Leonard voitti n palkinnon. Vuonna 2016 hänet myös valittiin ensimmäisen kerran un.
Kaudeksi 2018–2019 Leonard siirtyi Toronto Raptorsiin. Hän voitti kauden päätteeksi Raptorsissa mestaruuden ja jälleen finaalien arvokkaimman pelaajan palkinnon. Kaudeksi 2019–2020 hän siirtyi Los Angeles Clippersiin.
Muuta.
Leonardin isä Mark ammuttiin kuoliaaksi vuonna 2008 hänen omistamassaan autopesulassa Comptonissa, Kaliforniassa. Hän oli kuollessaan 43-vuotias.
Julian Wruck

Julian Wruck (s. 6. heinäkuuta 1991 Brisbane, Queensland) on australialainen kiekonheittäjä.
Wruck on opiskellut ja harjoitellut Yhdysvalloissa Texas Techin sekä UCLA:n yliopistoissa. Hänen ensimmäiset aikuisten arvokisansa olivat vuoden 2012 olympialaiset, joissa hän ei kuitenkaan selvinnyt karsinnasta loppukilpailuun.
Henkilökohtaiset ennätykset.
Lähde: IAAF
Richard Ayoade

Richard Ellef Ayoade (; s. 23. toukokuuta 1977 Lontoo) on brittiläinen käsikirjoittaja, näyttelijä ja ohjaaja, joka on näytellyt muun muassa roolissa televisiosarjassa "IT-porukka" ja ohjannut kehutun elokuvan "The Double".
Tausta.
Richard Ayoade syntyi Lontoossa Whipps Crossissa. Hänen sukujuurensa ovat kansainväliset: isä Layide Ade Laditi Ayoade on nigerialainen ja äiti Dagny Amalie o.s. Baassuik on norjalainen. Perhe muutti Ipswichiin, kun Richard oli nuori.
Ayoade kävi koulunsa Ipswichissä ja opiskeli sen jälkeen Cambridgen yliopiston St Catharine’s Collegessa oikeustiedettä vuosina 1995–1998. Hän aloitti näyttelemisen jo opiskeluaikanaan Footlights-harrastelijateatterissa ja kirjoitti teatterille näytelmiä.
Ura.
Näyttelijänä.
Televisiouransa Ayoade aloitti vuonna 2004, kun hänen ja Matthew Holnessin kauhukomediasarja "Garth Marenghi’s Darkplace" pääsi Channel 4:n ohjelmistoon. Hänellä oli myös pieni rooli elokuvassa "Peter Sellersin elämä". Vuonna 2006 alkanut tilannekomedia "IT-porukka" teki hänestä kuuluisan. Hänen roolinsa Maurice Mossina palkittiin Monte Carlossa vuonna 2008, ja vuonna 2013 roolityö palkittiin Baftalla. Vuonna 2012 Ayoade näytteli toimintakomediassa "Korttelivahdit". Syksyllä 2013 hän ryhtyi toiseksi kapteeniksi komedialliseen paneelikeskusteluohjelmaan "Was It Something I Said?"
Ohjaajana.
Ayoade on ohjannut kaksi näytelmäelokuvaa. Esikoisohjaus "Submarine" (2010) perustuu Joe Dunthornen samannimiseen romaaniin, walesilaisen nuorukaisen kasvukertomukseen. Elokuvan "The Double" (2013) päärooleissa esiintyvät Jesse Eisenberg ja Mia Wasikowska, ja elokuvassa nähdään Dannyn lauluesitys kohtauksessa, joka parodioi Aki Kaurismäen elokuvatyyliä.
Kirjailijana.
Ayoade on kirjoittanut kirjan "Ayoade on Ayoade: a Cinematic Odyssey" (2015)"," jossa hän parodioi "Directors on Directors" -sarjan elokuva-aiheisia kirjoja. Kirjassaan "Ayoade on Top" (2019) hän analysoi kriitikoiden arvostusta vaille jääneen elokuvan "Huippunäkymät" (2003) ja pyrkii korottamaan teoksen ansaitulle paikalleen kulttuurin kaanonissa.
Yksityiselämä.
Richard Ayoaden puoliso on ollut Lydia Fox vuodesta 2007, ja heillä on yksi tytär.
Rory Calhoun

Rory Calhoun (oikealta nimeltään "Francis Timothy McCown", 8. elokuuta 1922 Los Angeles – 28. elokuuta 1999 Burbank) oli yhdysvaltalainen elokuva- ja televisionäyttelijä.
Ennen näyttelijänuraansa Calhoun toimi nyrkkeilijänä, metsurina, rekkakuskina ja karjapaimenena. Hänen esikoiselokuvansa oli "Something for the Boys" vuonna 1944. Pitkä ja komea mies esitti pääosia westerneissä kuten "Joki, jolta ei ole paluuta" ("River of No Return", 1954) ja näytteli televisiosarjassa "The Texan" (1958–1960). Hänen tunnetuimpia elokuviaan ovat "Laulu sydämessäni" ("With a Song in My Heart", 1952) ja "Kuinka miljonääri naidaan" (1953).
Markus Lindahl

Markus Johan Erik Lindahl (s. 23. tammikuuta 1975) on aktiiviuransa lopettanut suomalainen pikajuoksija. Hän edusti koko uransa ajan HIFK-Friidrottia ja hänen valmentajanaan toimi vuodesta 1992 lähtien Petteri Jouste. Lindahl saavutti SM-pronssia 100 metrillä vuonna 1996 sekä pronssia 200 metrillä vuonna 1994. Hän edusti Suomea Helsingin vuoden 1994 EM-kisoissa juosten 200 metriä, mutta putosi alkuerässä. Virallisissa kilpailuissa hän ei ole esiintynyt vuoden 1997 jälkeen.
Yksityiselämä.
Urheilu-uran jälkeen Markus Lindahl avioitui ruotsalaisen Frida Hedströmin kanssa. Heidän tyttärensä Nora on myös yleisurheilija lajeinaan pikamatkat. 
Markus Lindahl on asunut Suomessa, Ruotsissa ja Luxemburgissa, joissa hän on työskennellyt pankkialalla. Hän kirjoitti ylioppilaaksi Vöyrin yhteislukiossa. Sen jälkeen hän opiskeli Yhdysvalloissa Texasin yliopiston Arlingtonin yksikössä liiketaloutta sekä sen jälkeen Hanken Svenska handelshögskolanissa Helsingissä ja Göteborgin yliopistossa rahoitusta. Työelämässä hän on ollut Nordean ja Swedbankin palveluksessa. Näiden jälkeen hän on työskennellyt Frontier Solutions-rahoitusyhtiössä Luxemburgissa.
Jukka Vähä-Vahe

Yrjö Jukka Vähä-Vahe (s. 12. helmikuuta 1965 Turku) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Maarian Mahtia. Aikuisten SM-kisoista Vähä-Vahe saavutti kaikkiaan seitsemän mitalia. Maratonilla hän saavutti kaksi hopeaa vuosina 1996 ja 1998, puolimaratonilla hopeaa vuonna 1997 sekä 20 kilometrin tiejuoksussa kolme hopeaa vuosina 1990, 1993 ja 1995 sekä pronssia vuonna 1992.
Kansainvälisissä kilpailuissa Vähä-Vahe on edustanut Suomea kahteen otteeseen. Vuonna 1994 Helsingissä järjestetyissä EM-kisoissa hän oli maratonilla sijalla 47. ja vuonna 1993 puolimaratonin MM-kisoissa sijalla 79.
Virallisissa kilpailuissa Vähä-Vahe ei ole esiintynyt vuoden 2001 jälkeen.
Harry Halén

Harry Thorvald Halén (s. 24. toukokuuta 1943 Helsinki) on suomalainen orientalisti. Hän on tutkinut myös autonomian aikana Suomeen sijoitettujen venäläisten sotilasyksikköjen historiaa.
Ruotsinkieliseen perheeseen syntyneen Halénin isä Tor Holger Halén oli myyjä ja muusikko joka soitti ajoittain Dallapé-orkesterissa. Hän kiinnostui jo kouluaikana itämaisista kielistä ja uskonnoista ja hankki niitä käsitelleitä teoksia Helsingin antikvariaateista.
Halén opiskeli Helsingin yliopistossa altailaisia kieliä, sanskritia ja indologiaa sekä venäjän kieltä ja kirjallisuutta valmistuen filosofian kandidaatiksi 1970 ja lisensiaatiksi 1974. Hän työskenteli yliopiston Aasian ja Afrikan kielten ja kulttuurien laitoksella amanuenssina 1973–2005.
Halén on julkaissut vuodesta 1994 alkaen "Unholan aitta: menneen maailman muistoja" -nimisessä kirjasarjassa muun muassa autonomian ajan keisarillisen Venäjän armeijan Suomeen sijoitettujen yksikköjen historiaan liittyvää materiaalia. Hän on pitänyt esitelmiä ja julkaissut kirjallista materiaalia Carl Gustaf Emil Mannerheimin vuosina 1906–1908 Keski-Aasiaan tekemästä tiedustelu- ja tutkimusretkestä.
Teoksia.
Nimimerkillä "Merimies H.":
Michael Tørnes

Michael Elvers Tørnes (s. 8. tammikuuta 1986 Herlev, Tanska) on tanskalainen jalkapallomaalivahti, joka edustaa Tanskan Superliigassa pelaavaa Odense BK:ta.
Tørnes debytoi Brøndby IF:n edustusjoukkueessa kaudella 2009–2010 ja seuraavalla kaudella hän nousi aloituskokoonpanoon vakituisen maalivahdin Stephan Andersenin loukkaannuttua. Jäätyään vähälle peliajalle Brøndbyssä, Tørnes purki sopimuksensa ja liittyi maaliskuussa 2014 Veikkausliigassa pelanneeseen Helsingin Jalkapalloklubiin. Kauden aikana hän rikkoi Veikkausliigan ennätyksen pelattuaan 960 minuuttia perättäin päästämättä maalia. Edellinen ennätys (882 minuuttia) oli András Vilnrotterin hallussa kaudelta 2002.
Alireza Soleimani

Alireza Soleimani Karbalaei (, 2. helmikuuta 1956 Teheran – 21. toukokuuta 2014 Teheran) oli iranilainen vapaapainija, maailmanmestari, Aasian kisojen kultamitalisti ja Aasian mestari.
Pääasiassa 130 kg:n painoluokassa kilpaillut Soleimani voitti maailmanmestaruuden Martignyssa 1989 ja Aasian kisojen kultaa Soulissa 1986. MM-kilpailuissa hän sijoittui lisäksi neljänneksi vuonna 1991 ja kuudenneksi vuonna 1985. Aasian mestaruuden Soleimani voitti viidesti, minkä lisäksi hän saavutti yhden AM-pronssin. Kesäolympialaisissa Soleimani kilpaili kahdesti, Montréalissa 1976 ja Barcelonassa 1992, joista jälkimmäisessä sijoittui kuudenneksi. Barcelonassa Soleimani toimi Iranin lipunkantajana.
Soleimani kuoli 58-vuotiaana sydäninfarktiin Teheranissa 21. toukokuuta 2014.
Hugo Lund

Hugo Lund (2. syyskuuta 1872 Hämeenlinna – 11. joulukuuta 1915 Porvoo) oli suomalainen opettaja ja Suomen ensimmäinen sinologi.
Lundin vanhemmat olivat kelloseppä Ferdinand Lund ja Agnes Vilhelmina Lindholm. Hän pääsi ylioppilaaksi 1889 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi ja maisteriksi 1894.
Lund opiskeli klassillista ja nykykiinaa Humboldtin yliopistossa Berliinissä ja Lontoossa. Hän oleskeli Kiinassa vuosina 1899–1901. Lund menetti matkan aikana Helsingin yliopiston kirjastoa (nyk. Kansalliskirjasto) varten keräämänsä kirjat ja muun materiaalin boksarikapinan aikana ollessaan Pekingissä kapinallisten piirittämässä lähetystökorttelissa. Hän onnistui kuitenkin hankkimaan uusia teoksia menetettyjen tilalle poikettuaan paluumatkalla Shanghaissa. Lund pystyi toimittamaan Suomeen noin 40 hyllymetriä klassillista kiinalaista kirjallisuutta ja lisäksi pienemmän määrän nykykiinalaisia tekstejä.
Vuodesta 1910 alkaen Lund toimi Porvoon ruotsalaisen klassillisen lyseon suomen kielen opettajana.
Lund oli naimisissa vuodesta 1889 Saima Mathilda Lindellin (1875–1941) kanssa.
Dark Matter

Dark Matter on vuonna 2007 ensi-iltansa saanut Chen Shi-zhengin ohjaama draamaelokuva. Se palkittiin Sundancen elokuvajuhlilla Alfred P. Sloan -palkinnolla. Elokuvan pääosissa ovat Liu Ye, Aidan Quinn ja Meryl Streep.
Aiheesta muualla.
Violeta Dinescu

Violeta Dinescu (s. 13. heinäkuuta 1953 Bukarest) on romanialainen säveltäjä ja professori, joka on asunut Saksassa vuodesta 1982. Hän opiskeli sävellystä kotimaassaan muun muassa Myriam Marben johdolla 1970-luvulla ja suoritti myöhemmin musikologian opintoja Heidelbergissä. Dinescu on voittanut useita palkintoja, kuten Carl Maria von Weber -palkinnon vuonna 1985 teoksella "Hunger und Durst". Dinescu on opettanut Bukarestissa, Saksan kaupungeissa ja luennoitsijana myös Etelä-Afrikassa sekä Yhdysvalloissa.
Dinescun kustantaja on Verlag Dohr.
Dinescun näyttämö-, orkesteri-, kamarimusiikki-, vokaali-/kuoro- ja pianoteoksia on esitetty eri puolilla maailmaa. Näyttämöteosten joukossa ovat kamarioopperat "Hunger und Durst" (1985), "Eréndira" (1992) ja "Schachnovelle" (1994) sekä lastenooppera "Der 35. Mai" (1986).